झुग्गी हटी, दीवार गिरी, प्लाॅट पर जाऊं कैसे, घर बनाऊं कैसे
झुग्गीहटी, दीवारी गिरी, प्लाट पर जाऊं कैसे और घर बनाऊं कैसे। यह सवाल आजकल सेक्टर-14 पार्ट टू के प्लॉट धारक उठा रहे हैं, जोकि हुडा की अनदेखी के कारण परेशान हैं। 900 से ज्यादा प्लॉट धारकों ने हुडा अधिकारियों से गुहार लगाई है कि जमीन खाली कराएं और रास्ता उपलब्ध कराया जाए, ताकि वे मकानों का निर्माण शुरू करा सकें।
उल्लेखनीय है कि सेक्टर 14 पार्ट टू में जिन प्लाॅटों पर लोगों को घर बनाने हैं उन पर झुग्गी झोपड़ियां बनी हुई हैं। लोगों ने अवैध पशु बाड़े बनाए हुए हैं। चारों तरफ मिट्टी के टिल्ले हैं झाड़ियां उगी हुई हैं। जो सीवरेज लाइन डाली थी, वे चॉक हो चुकी हैं। सड़कें टूटी हैं। पानी के लिए बूस्टिंग स्टेशन का काम चल रहा है। सेक्टर-14 की ओर से पार्ट टू में आने के लिए बनी सड़क के बीच सेक्टर 14 वासियों ने दीवारें खड़ी की हुई है। ऐसे में लोगों को काफी दूर से घूमकर आना पड़ रहा है।
इन लोगों ने की थी शिकायत
सेक्टर-14पार्ट टू के प्लॉट धारक बाबूराम मित्तल, भागचंद वर्मा, हिमांशु अग्रवाल, जयप्रकाश गोयल, नीरू गुप्ता, एके गुप्ता आनंद सिंगल ने बताया कि उन्होंने हुडा कार्यालय में अपनी समस्याओं को लिखित में दिया है। मगर कोई सुनवाई नहीं हो रही है। फिलहाल यहां कोई मकान बनाकर रहने की कल्पना भी नहीं कर सकता। यदि मकान निर्माण के लिए कोई सामान डलवा भी ले तो उसे सामान चोरी होने का खतरा बना रहेगा।
पिछले माह की थी पजेशन ऑफर
सेक्टर-14पार्ट टू के प्लॉट धारकों के लिए हुडा ने 12 फरवरी को पजेशन ऑफर कर दी थी। इसके बावजूद हुडा की ओर से प्लॉटों की जमीन पर अतिक्रमण बना हुआ है। यहां 9 सौ से ज्यादा प्लाॅट धारक हैं।
समस्याएं दूर करवाई जाएंगी : सुमित कुमार
^सेक्टर-14पार्ट टू के प्लॉट धारकों को पजेशन लेटर भेजने का काम शुरू कर दिया है। बूस्टिंग स्टेशन का काम जोरों पर चल रहा है। सड़क को क्रॉस करने वाली दीवार को हटा दिया जाएगा। प्लॉटों पर बनी झोपड़ियों को यहां से हटाने के अलावा अन्य समस्याओं को भी जल्द दूर कर दिया जाएगा।\\\'\\\' सुमितकुमार, संपदा अधिकारी, हुडा, हिसार।
सेक्टर-14 पार्ट टू की सड़क, जो सेक्टर-14 से क्रॉस होनी है। मगर सेक्टरवासियों ने यहां दीवार खड़ी की हुई, जिससे रास्ता नहीं मिल रहा है।
mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva